als_Latn ron_Latn tur_Latn
Ambasada e Shteteve të Bashkuara, në Tiranë, ka përshëndetur miratimin e ligjit të vetting-ut, nga Parlamenti, ligj i cili morri vetëm votat e mazhorancës.
Në një deklaratë për mediat theksohet se tani pritet që të aprovohet plotësisht paketa e reformës në drejtësi si dhe zbatimi i saj.
Deklarata e plotë
Ambasada e Shteteve të Bashkuara mirëpret vendimin e Parlamentit të Shqipërisë për të miratuar ligjin e parë për zbatimin e reformës në drejtësi. Ky ligj i rëndësishëm do të fillojë procesin e rivlerësimit të prokurorëve dhe gjykatësve. Përgëzojmë ata Anëtarë të Parlamentit të cilët votuan në favor të këtij hapi të rëndësishëm për zbatimin e amendamenteve kushtetuese të aprovuara unanimisht më 22 korrik. Presim të shohim aprovimin e plotë dhe në kohë të ligjeve të tjera për zbatimin e kësaj reforme kritike që gëzon mbështetjen e shumicës dërrmuese të shqiptarëve. /tvklan.al
als_Latn als_Latn als_Latn als_Latn